પુરુષો ચહેરો ધોવાનું શરૂ કરશે તો પણ તેમની સ્કિનને ઉનાળામાં રાહત મળશે. બ્યુટી-થેરપિસ્ટ ઉલ્લાસ કળમકર કહે છે, ‘પુરુષોને બધી જ પ્રોડક્ટ ક્રીમી હોવાથી ગમતી નથી. તેમને મોટિવેટ કર્યા બાદ થોડો સમય ઉપયોગ કરે અને પછી બંધ કરી દે છે. હું પહેલાંના સમયની વાત કરું તો પહેલાંના ક્રિકેટરો ચહેરા પર સનસ્ક્રીન લગાવીને ક્રિકેટ રમતા હતા. આજે ટેક્નૉલૉજી અને ટ્રીટમેન્ટ વધી છે એટલે તેઓ ક્વિક ટ્રીટમેન્ટ તરફ વળ્યા છે. એમ છતાં સનસ્ક્રીન તો લગાવે છે. મેં છેલ્લે ક્રિકેટર શ્રીસાન્તને સનસ્ક્રીન લગાવતો જોયો હતો, પરંતુ આજના યુવાનોને સ્કિનની સુરક્ષા માટે એકદમ સીધો અને સરળï ઉપાય બતાવું કે તેઓ વૉટર-બેઝ્ડ જેલ ફૉર્મના ફેસવૉશનો ઉપયોગ કરે. અઠવાડિયામાં એક વખત સ્ક્રબનો ઉપયોગ કરે. પુરુષો જ્યારે શેવ કરતા હોય ત્યારે સ્કિનનાં છિદ્રો ખૂલી જાય છે. એ ખુલ્લાં છિદ્રો લઈને જ તેઓ બહાર જાય છે એટલે તેમની ત્વચામાં વધારે ધૂળ ચોંટે છે. જેલ ફૉર્મ ફેસવૉશ આ ધૂળને દૂર કરવા માટે સક્ષમ હોય છે. કંઈ નહીં તો માત્ર ફેસવૉશથી મોં ધોવાથી પણ ત્વચાની રક્ષા થશે. એ સિવાય બરફનો ટુકડો ત્વચા પર ઘસવાથી ફાયદો થશે.’